Gonana Guesthouse | LekkeSlaap
Vanaf R1 150 R767 per nag (plek vir 2)
Gonana Guesthouse bied B&B-verblyf in Bek Bay-strand in Paternoster op die Atlantiese Oseaan se strandfront en spog met onbelemmerde uitsigte oor die see, die Columbine Natuurreservaat se kuslyn en die Cape Columbine Vuurtoring. Hierdie oulike vissersdorpie is bekend vir sy warm, opregte gasvryheid, ongerepte strande en Weskus-bekoring.
Die gastehuis beskik oor 6 Dubbelkamers, 'n Tripelkamer en 'n Ateljeewoonstel-eenheid. Elke kamer het 'n en suite-badkamer, kluism verwarmer en staanwaaiers. Die kamers is smaakvol versier in 'n Skandinawiese styl met Afrika invloede. Elke kamer is ruim en het 'n gemaklike bed met 'n ekstra lang ekovriendelike, ergonomiese matras wat met 100% katoen-linne oorgetrek is. Die bed het ook 'n kombers wat deur Barrydale Hand Weavers gemaak is.
Ander geriewe by die instansie sluit 'n soutwater-swembad wat met sonkrag verhit word in. Dié swembad is in 'n tuin met inheemse plante, soos die Spekboom, wat ook voëllewe en bye lok.
Die gastehuis poog om sover as moontlik selfonderhoudend te wees met sonkrag, 'n gryswater herwinningstelsel, tenke wat reënwater opvang, waterbesparende storte, sowel as daaglikse herwinningsprosedures. Die badkamers is toegerus met plaaslike, handgemaakte toebehore, handgeweefde handdoeke van Barrydale Hand Weavers, en plaaslike Simply Bee-natuurlike geriefsprodukte.